sukhrobnurali/uzbek-legal-corpus huggingface dataset:
TOShKENT ShAHRIDA UY-JOY SOTIB OLIShNI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2012-04-20)

Uy-joy sotib olish tartibini takomillashtirish va Oʻzbekiston Respublikasi fuqarolarining Toshkent shahrida doimiy yashash uchun kelishi jarayonlarini boshqarish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Xorijiy fuqarolar va fuqaroligi boʻlmagan shaxslar tomonidan Oʻzbekiston Respublikasida uy-joy sotib olinishini hamda doimiy yashash uchun Toshkent shahriga kelishni tartibga solish toʻgʻrisida” 1999-yil 27-fevraldagi 92-son qaroriga ilovaga muvofiq oʻzgartirishlar kiritilsin. 2. Oʻzbekiston Respublikasi Ichki ishlar vazirligi (Z. Almatov) Adliya vazirligi (A. Polvon-zoda) va Toshkent shahrida roʻyxatdan oʻtkazish masalalari boʻyicha maxsus komissiya (R. Shoabdurahmonov) bilan birgalikda bir oy muddatda idoraviy normativ hujjatlarni mazkur qaror talablariga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin. 2-bandning uchinchi xatboshi quyidagi tahrirda bayon qilinsin: “Oʻzbekiston Respublikasining boshqa mintaqalari aholisi uy-joy sotib olayotgan tomon hisoblangan taqdirda uy-joyni sotib olish, ayirboshlash, hadya qilish yoki garovga qoʻyish bitishuvlarini notarial tasdiqlash va keyinchalik ularni “Ergeodezkadastr” davlat qoʻmitasi organlarida davlat roʻyxatidan oʻtkazish faqat Maxsus komissiyaning Toshkent shahrida roʻyxatdan oʻtishga ruxsat berish toʻgʻrisidagi qarori taqdim etilgan taqdirda amalga oshiriladi”.
OʻZBEKISTON RESPUBLIKASI BOJXONA HUDUDIGA OLIB KIRILAYoTGAN TRANSPORT VOSITALARINI RASMIYLAShTIRISh TARTIBI TOʻGʻRISIDA NIZOMNI TASDIQLASh HAQIDA
(resolution, 2010-11-29)

Oʻzbekiston Respublikasining “Davlat bojxona xizmati toʻgʻrisida”gi Qonunini 6-moddasiga muvofiq Oʻzbekiston Respublikasi Davlat bojxona qoʻmitasi va Ichki ishlar vazirligi qaror qiladi: 1. Oʻzbekiston Respublikasi bojxona hududiga olib kirilayotgan transport vositalarini rasmiylashtirish tartibi toʻgʻrisidagi nizom ilovaga* muvofiq tasdiqlansin. 2. 1997-yil 27-martda 317-raqam bilan Oʻzbekiston Respublikasi Adliya vazirligidan roʻyxatdan oʻtgan Oʻzbekiston Respublikasi bojxona hududiga olib kirilayotgan transport vositalarini rasmiylashtirish tartibi toʻgʻrisidagi vaqtinchalik yoʻriqnoma, unga 1998-yil 23-iyunda 317-1 raqam va 2000-yil 25-avgustda 317-2 raqam bilan kiritilgan oʻzgartirishlar va Oʻzbekiston Respublikasi Davlat bojxona qoʻmitasining 1993-yil 14-oktabrdagi 3-raqam bilan Oʻzbekiston Respublikasi Adliya vazirligidan roʻyxatdan oʻtgan buyrugʻini III-boʻlimi oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgandan soʻng kuchga kiradi.
Tuman (shahar) xotin-qizlar qoʻmitalarining xotin-qizlar bilan ishlash va oilalarda maʼnaviy-axloqiy qadriyatlarni mustahkamlash boʻyicha mutaxassisi lavozimlarida ishlovchi ayollarni ijtimoiy muhofaza qilishni kuchaytirish borasidagi qoʻshimcha chora-tadbirlar toʻgʻrisida
(decree, 2018-12-13)

Tuman (shahar) xotin-qizlar qoʻmitalarining xotin-qizlar bilan ishlash va oilalarda maʼnaviy-axloqiy qadriyatlarni mustahkamlash boʻyicha mutaxassisi lavozimlarida ishlovchi ayollarni ijtimoiy muhofaza qilishni kuchaytirish, bu ishga boy hayotiy tajribaga ega boʻlgan obroʻli, eng malakali va faol xotin-qizlarni jalb etish maqsadida: 1. Belgilansinki, tuman (shahar) xotin-qizlar qoʻmitalarining xotin-qizlar bilan ishlash va oilalarda maʼnaviy-axloqiy qadriyatlarni mustahkamlash boʻyicha mutaxassislari yoshga oid pensiyalar toʻliq miqdorda toʻlanadi. 2. Oʻzbekiston Respublikasi Mehnat va aholini ijtimoiy muhofaza qilish vazirligi, Moliya vazirligi hamda respublikaning boshqa tegishli vazirlik va idoralari bilan birgalikda idoraviy normativ hujjatlarni mazkur Farmonga muvofiqlashtirsinlar. 3. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va S.T. Inomova zimmalariga yuklatilsin.
ChEXIYA RESPUBLIKASI BILAN HAMKORLIKNI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Chexiya Respublikasi Prezidenti V.Klausning 2004-yil 12—15-sentabrdagi Oʻzbekistonga rasmiy tashrifi davomida imzolangan bitimlar va erishilgan ahdlashuvlarning amalga oshirilishini taʼminlash hamda Chexiya Respublikasi bilan siyosiy, savdo-iqtisodiy va madaniy-gumanitar sohalardagi ikki tomonlama hamkorlikni kengaytirish uchun shart-sharoitlar yaratish maqsadida Vazirlar Mahkamasi qaror qiladi: 1. Chexiya Respublikasi bilan hamkorlikni kengaytirish boʻyicha tadbirlar ilovaga muvofiq tasdiqlansin. Ushbu qarorga ilovada koʻrsatilgan bajarish uchun masʼul vazirliklar va idoralar Chexiya Respublikasi bilan hamkorlikni kengaytirish boʻyicha tasdiqlangan tadbirlarning belgilangan muddatlarda aniq va oʻz vaqtida bajarilishini taʼminlasinlar. 2. Oʻzbekiston Respublikasi Tashqi ishlar vazirligi, Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Tashqi iqtisodiy faoliyat milliy banki tashrif davomida imzolangan hujjatlar va bitimlarning amalga oshirilishi ustidan muntazam nazorat oʻrnatsinlar. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
TIJORAT BANKLARI TOMONIDAN QARAM XOʻJALIK JAMIYATLARIGA QILINGAN INVESTITSIYaLARNING BUXGALTERIYA HISOBINI YuRITISh TARTIBI TOʻGʻRISIDA NIZOMNI TASDIQLASh HAQIDA
(resolution, 2021-11-11)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Banklar va bank faoliyati toʻgʻrisida” va “Buxgalteriya hisobi toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Tijorat banklari tomonidan qaram xoʻjalik jamiyatlariga qilingan investitsiyalarning buxgalteriya hisobini yuritish tartibi toʻgʻrisidagi nizom” ilovaga* muvofiq tasdiqlansin. 2. Mazkur nizom Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qaror ijrosini nazorat qilish Markaziy bank Boshqaruvi raisining birinchi oʻrinbosari M. R. Jumagaldiyev zimmasiga yuklatilsin.
Oʻzbekiston Respublikasi fuqaro havo kemalarining radiojihozlariga sertifikat berish boʻyicha yoʻriqnomani tasdiqlash toʻgʻrisida
(order, 2016-03-14)

Oʻzbekiston Respublikasining Havo kodeksi, xalqaro aviatsiyada tavsiya qilingan amaliyot va standartlar talablariga muvofiq Davavianazorat tomonidan “Oʻzbekiston Respublikasi fuqaro havo kemalarining radiojihozlariga sertifikat berish boʻyicha yoʻriqnoma” ishlab chiqildi. Buyuraman: 1. “Oʻzbekiston Respublikasi fuqaro havo kemalarining radiojihozlariga sertifikat berish boʻyicha yoʻriqnoma*” tasdiqlansin. 2. Adliya vazirligida roʻyxatga olingan kundan boshlab oʻn kun ichida yoʻriqnoma koʻpaytirilib barcha aviakompaniyalar va manfaatdor shaxslarga tarqatilishi taʼminlansin. 3. Oʻzbekiston Respublikasi Adliya vazirligida roʻyxatga olingan kundan oʻn kun oʻtgach, mazkur Yoʻriqnoma amalga kiritilsin. 4. Mazkur buyruqning bajarilishi ustidan nazorat sertifikatlash, litsenziyalash va parvozlar xavfsizligi ustidan nazorat boshqarmasi boshligʻi zimmasiga yuklatilsin.
TIJORAT BANKLARINING BIRGALIKDAGI FAOLIYATDA IShTIROKINING BUXGALTERIYA HISOBI TARTIBI TOʻGʻRISIDA NIZOMNI TASDIQLASh HAQIDA
(resolution, 2021-11-11)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Banklar va bank faoliyati toʻgʻrisida” va “Buxgalteriya hisobi toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Tijorat banklarining birgalikdagi faoliyatda ishtirokining buxgalteriya hisobi tartibi toʻgʻrisida nizom” ilovaga* muvofiq tasdiqlansin. 2. Mazkur nizom Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qaror ijrosini nazorat qilish Markaziy bank raisining birinchi oʻrinbosari M.R. Jumagaldiyev zimmasiga yuklatilsin.
HISOBOT SANASIDAN KEYIN YuZ BERGAN VOQEALARNI BANKLAR TOMONIDAN BUXGALTERIYA HISOBIDA AKS ETTIRISh TOʻGʻRISIDA NIZOMNI TASDIQLASh HAQIDA
(resolution, 2021-11-11)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Banklar va bank faoliyati toʻgʻrisida” va “Buxgalteriya hisobi toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Hisobot sanasidan keyin yuz bergan voqealarning banklar tomonidan buxgalteriya hisobida aks ettirish toʻgʻrisida nizom” ilovaga* muvofiq tasdiqlansin. 2. Mazkur Nizom Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qaror ijrosini nazorat qilish Markaziy bank raisining birinchi oʻrinbosari M. R. Jumagaldiyev zimmasiga yuklatilsin.
DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOMONIDAN AJRATILGAN MABLAGʻLARNI QAYTARISh UChUN GʻALLA, UN VA ShOLI SOTIShDAN TUShAYOTGAN MABLAGʻLARNI AKKUMULATSIYA QILISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2006-10-15)

Oʻzbekiston Respublikasi Moliya vazirligi va “Oʻzdonmahsulot” AK tomonidan 2004-yil 2-oktabrda MA-05-05-8/670-son va 3-4/170-son bilan tasdiqlangan Gʻalla, gʻallani dastlabki qayta ishlashdan olinadigan qoʻshimcha mahsulot va gʻalla chiqindilarining erkin narxini kelishuv 19-sonli Bayonnomasiga asosan, gʻalla va unning yangi ulgurji xarid narxlari belgilanganligi munosabati bilan qaror qilamiz: 1. Oʻzbekiston Respublikasi Moliya vazirligi va Markaziy bankining 1999-yil 8-fevraldagi 10-01-sonli va 111-V-sonli qarori bilan tasdiqlangan “Davlat ehtiyojlari uchun xarid qilinadigan gʻalla va guruch-sholiga Jamgʻarma tomonidan avans berish va hisob-kitob qilish uchun ajratilgan mablagʻlarni qaytarish uchun don mahsulotlari korxonalarining gʻalla, un va guruch-sholini sotishdan tushayotgan mablagʻlarini akkumulatsiya qilish tartibi”ga (1999-yil 27-fevral, roʻyxat raqami 653) ilovaga* muvofiq oʻzgartirish kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan soʻng kuchga kiradi.
TIJORAT BANKLARI TOMONIDAN ShuʼBA XOʻJALIK JAMIYATLARIGA QILINGAN INVESTITSIYaLARNING BUXGALTERIYA HISOBINI YURITISh TOʻGʻRISIDAGI NIZOMNI TASDIQLASh HAQIDA
(resolution, 2021-11-11)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Banklar va bank faoliyati toʻgʻrisida” va “Buxgalteriya hisobi toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Tijorat banklari tomonidan shuʼba xoʻjalik jamiyatlariga qilingan investitsiyalarning buxgalteriya hisobini yuritish tartibi toʻgʻrisidagi nizom” ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qaror ijrosini nazorat qilish Markaziy bank raisining birinchi oʻrinbosari M. R. Jumagaldiyev zimmasiga yuklatilsin.
MAʼLUMOTLARNI UZATISH TARMOQLARIDA INTERNET-PROVAYDERLARNING TARMOQLARARO OʻZARO HAMKORLIGINI TARTIBGA SOLISH TARTIBI TOʻGʻRISIDA NIZOMNI TASDIQLASH HAQIDA
(order, 2025-12-24)

Oʻzbekiston Respublikasi Maʼlumotlarni uzatish tarmoqlarida Internet-provayderlarning, telekommunikatsiyalar operatorlarining, shu jumladan maʼlumotlar uzatish tarmoqlari operatorlarining tarmoqlararo oʻzaro hamkorligini tartibga solish, Oʻzbekiston Respublikasining “Telekommunikatsiyalar toʻgʻrisida”gi Qonuni asosida belgilangan tartib-qoidalarga rioya qilishlarining yagona tartibini belgilash hamda Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qarorining bajarilishini taʼminlash maqsadida buyuraman: 1. Maʼlumotlarni uzatish tarmoqlarida Internet-provayderlarning tarmoqlararo oʻzaro hamkorligini tartibga solish tartibi toʻgʻrisida nizom ilovaga* muvofiq tasdiqlansin. 2. Mazkur nizom Oʻzbekiston Respublikasi Adliya vazirligida davlat roʻyxatiga olinganidan oʻn kun oʻtganidan keyin kuchga kirishi belgilansin.
QOZOGʻISTON RESPUBLIKASI BILAN HAMKORLIKNI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston va Qozogʻiston Davlat boshliqlari uchrashuvining Astana shahrida imzolangan 2004-yil 28-maydagi Protokolini bajarish yuzasidan hamda Oʻzbekiston Respublikasi bilan Qozogʻiston Respublikasi oʻrtasidagi savdo-iqtisodiy aloqalarni yanada rivojlantirish, avtomobillarda tashuvlar sohasidagi hamkorlikni kengaytirish maqsadida, shuningdek “Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati va Qozogʻiston Respublikasi Hukumati oʻrtasida 1998-yil 31-oktabrda Toshkent shahrida imzolangan Bojxona ishlarida hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi koʻrsatib oʻtilgan xalqaro shartnomaning kuchga kirishi uchun zarur boʻlgan davlat ichki tartibotlarining Oʻzbekiston Respublikasi tomonidan bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda: qonun hujjatlariga mazkur qarordan kelib chiquvchi oʻzgartirishlar va qoʻshimchalar kiritish yuzasidan takliflar kiritsin; idoraviy normativ hujjatlar ushbu qarorga muvofiqlashtirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.M. Gʻaniyev zimmasiga yuklansin.
“TIJORAT BANKLARI TOMONIDAN FERMER XOʻJALIKLARINI, OʻZ FAOLIYATINI YuRIDIK ShAXS TAShKIL ETGAN HOLDA AMALGA OShIRAYOTGAN KIChIK BIZNESNING BOShQA SUBYEKTLARINI MILLIY VA XORIJIY VALYUTADA MIKROKREDITLASh TARTIBI”GA QOʻShIMChA KIRITISh TOʻGʻRISIDA
(resolution, 2006-10-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq hamda Oʻzbekiston Respublikasining “Fermer xoʻjaligi toʻgʻrisida”gi Qonuni (yangi tahriri) qabul qilinishi munosabati bilan Markaziy bank Boshqaruvi qaror qiladi: 1. Markaziy bank Boshqaruvi tomonidan 2000-yil 22-fevralda 464-son bilan tasdiqlangan “Tijorat banklari tomonidan fermer xoʻjaliklariga, oʻz faoliyatini yuridik shaxs tashkil etib amalga oshirayotgan kichik biznesning boshqa subyektlariga milliy va xorijiy valyutada mikrokreditlar berish tartibi”ning (2000-yil 29-fevral, roʻyxat raqami 903 — Meʼyoriy hujjatlar axborotnomasi, 2000-yil 4-son) 1.4-bandi oxirgi xatboshisi quyidagi tahrirda bayon etilsin: “Fermer xoʻjaligi ijaraga berilgan yer uchastkalaridan foydalangan holda qishloq xoʻjaligi tovar ishlab chiqarishi bilan shugʻullanuvchi, mustaqil xoʻjalik yurituvchi subyektdir”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
FERMER XOʻJALIKLARINING DAVLAT EHTIYOJLARI UChUN XARID QILINADIGAN PAXTA VA GʻALLA YETIShTIRISh XARAJATLARINI TIJORAT BANKLARI TOMONIDAN KREDITLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2016-01-11)

Oʻzbekiston Respublikasi Vazirlar Mahkamasining 2004-yil 6-avgustdagi 376-sonli “Oʻzdonmahsulot” davlat aksiyadorlik korporatsiyasini “Oʻzdonmahsulot” aksiyadorlik kompaniyasiga aylantirish toʻgʻrisida”gi (Oʻzbekiston Respublikasi Qonun hujjatlari toʻplami 2004-y., 31-son, 358-modda) qarori asosida Oʻzbekiston Respublikasi Moliya vazirligi va Markaziy bank Boshqaruvi qaror qiladi: 1. Fermer xoʻjaliklarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisida Nizomga (2004-yil 6-yanvar, roʻyxat raqami 1295 — Oʻzbekiston Respublikasi Qonun hujjatlari toʻplami, 2004-y. yanvar, 1-2-son) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan soʻng kuchga kiradi. 1. 3-band birinchi xatboshidagi “Oʻzdonmahsulot” DAK” soʻzlari “Oʻzdonmahsulot” AK” soʻzlari bilan almashtirilsin. 2. 7-band ikkinchi xatboshidagi “5 foiz” va “2,5 foiz” soʻzlari tegishlicha “3 foiz” va “2 foiz” soʻzlari bilan almashtirilsin. 3. 11-banddagi “1,25 foiz” soʻzlari “0,75 foiz” soʻzlari bilan almashtirilsin. 4. Mazkur oʻzgartirishlar Oʻzbekiston Respublikasi Qishloq va suv xoʻjaligi vazirligi, “Oʻzagrosugʻurta” DASK hamda Dehqon va fermer xoʻjaliklari uyushmasi bilan kelishilgan.
“OʻZSTANDART” AGENTLIGIDA STANDARTLASHTIRISH BOʻYICHA NORMATIV HUJJATLAR TOIFALARINI TAYYORLASH VA ROʻYXATDAN OʻTKAZISH TARTIBI TOʻGʻRISIDAGI NIZOMNI TASDIQLASH HAQIDA
(order, 2024-06-14)

Oʻzbekiston Respublikasi Vazirlar Mahkamasining 2004-yil 6-iyuldagi 318-sonli “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida”gi qarorining ijrosini taʼminlash yuzasidan buyuraman: 1. “Oʻzstandart” agentligida standartlashtirish boʻyicha normativ hujjatlar toifalarini tayyorlash va roʻyxatdan oʻtkazish tartibi toʻgʻrisidagi nizom ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 3. Ushbu buyruqni bajarilishini nazorat qilish bosh direktor oʻrinbosari A.A. Abduvaliyevga yuklatilsin.
OʻZBEKISTON RESPUBLIKASI VAZIRLAR MAHKAMASINING “2003-2004 YILLARDA KORXONALARNI DAVLAT TASARRUFIDAN ChIQARISh VA XUSUSIYLAShTIRISh DASTURI TOʻGʻRISIDA” 2003 YIL 17 APRELDAGI 185-SON QARORIGA OʻZGARTIRISh VA QOʻShIMChA KIRITISh HAQIDA
(resolution, 2022-07-22)

Oʻzbekiston Respublikasi Vazirlar Mahkamasining “Oʻzbektelekom” aksiyadorlik kompaniyasini xususiylashtirishga doir qoʻshimcha chora-tadbirlar toʻgʻrisida” 2004-yil 29-sentabrdagi 453-son qarorining 4-bandiga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2003-yil 17-apreldagi 185-son qaroriga 3-ilovaga (Oʻzbekiston Respublikasi QT, 2003-y., 4-son, 30-modda) quyidagi oʻzgartirish va qoʻshimcha kiritilsin: 627-pozitsiyada 6 va 7-ustunlardagi “30” va “64,2*” raqamlari tegishli ravishda “45” va “49*****” raqamlari bilan almashtirilsin; izohga quyidagi mazmundagi matn qoʻshilsin: “***** — aksiyalar paketi xorijiy investorga sotiladi”.
Xorazm Maʼmun akademiyasining 1000 yilligini nishonlash toʻgʻrisida
(resolution, 2021-02-22)

Jahon ilm-fani va madaniyati rivojiga ulkan hissa qoʻshgan Xorazm Maʼmun akademiyasining boy ilmiy merosini har tomonlama oʻrganish, yosh avlod qalbida milliy iftixor va mamlakatimizning tarixiy oʻtmishiga chuqur hurmat tuygʻusini kamol toptirish, shuningdek Xorazm Maʼmun akademiyasining 1000 yillik yubileyi yuksak tashkiliy darajada nishonlanishini taʼminlash maqsadida Vazirlar Mahkamasi qaror qiladi: 1. YUNESKO Bosh konferensiyasining 32-sessiyasida Xorazm Maʼmun akademiyasining 1000 yilligini nishonlash boʻyicha yubiley tadbirlarida YUNESKOning ishtirok etishi haqida qaror qabul qilinganligi maʼlumot uchun qabul qilinsin. 2. Xorazm Maʼmun akademiyasining 1000 yilligini nishonlashga tayyorgarlik koʻrish va uni oʻtkazish boʻyicha Respublika tashkiliy qoʻmitasi tarkibi hamda tadbirlar dasturi 1 va 2-ilovalarga muvofiq tasdiqlansin. Tashkiliy qoʻmita (Sh.M.Mirziyoyev) Xorazm Maʼmun akademiyasining 1000 yilligini nishonlashga tayyorgarlik koʻrish va uni oʻtkazish boʻyicha 2-ilovaga muvofiq chora-tadbirlar kompleksining amalga oshirilishini taʼminlasin. 3. Oʻzbekiston Respublikasi Fanlar akademiyasi Oliy va oʻrta maxsus taʼlim vazirligi, Respublika “Maʼnaviyat va maʼrifat” markazi, “Ibn Sino” hamda “Oltin meros” jamgʻarmalari, Xorazm viloyati hokimligi bilan birgalikda 2005-yil oktyabr oyida “Xorazm Maʼmun akademiyasi va uning jahon ilm-fani taraqqiyotidagi oʻrni” mavzusida xalqaro ilmiy konferensiya oʻtkazish boʻyicha tashkiliy chora-tadbirlarni taʼminlasin. 4. Xorazm viloyati hokimligi manfaatdor vazirliklar, idoralar, jamoat tashkilotlari hamda jamgʻarmalar bilan birgalikda Xorazm Maʼmun akademiyasining 1000 yilligini nishonlash doirasida Urganch va Xiva shaharlarida oʻtkazilishi belgilangan tadbirlarni amalga oshirsin. 5. “Oʻzbekturizm” milliy kompaniyasi Xorazm Maʼmun akademiyasining jahon ilm-fani va madaniyati rivojiga qoʻshgan tarixiy hissasining keng reklama va targʻib qilinishini taʼminlasin. 6. Oʻzbekiston matbuot va axborot agentligi, “Oʻzteleradio” kompaniyasi, Oʻzbekiston Milliy axborot agentligi, ommaviy axborot vositalari Xorazm Maʼmun akademiyasining 1000 yilligini nishonlashga tayyorgarlik koʻrish va uning oʻtkazilishini keng yoritsinlar. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2004-11-09)

Oʻzbekiston Respublikasi Vazirlar Mahkamasining “Davlat boshqaruvi hududiy organlari tuzilmasini takomillashtirish toʻgʻrisida” 2004-yil 5-yanvardagi 2-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 1. Vazirlar Mahkamasining “Shaharlar va tumanlar hokimliklari apparati tuzilmasini takomillashtirish toʻgʻrisida” 1997-yil 30-sentabrdagi 459-son qarorida: a) 9b-ilovada: ilova nomidagi “va statistika” soʻzlari chiqarib tashlansin; “Hokim oʻrinbosari — boʻlim boshligʻi” soʻzlari “Boʻlim boshligʻi” soʻzlari bilan almashtirilsin; “15” va “14” raqamlari tegishli ravishda “14” va “13” raqamlari bilan almashtirilsin; b) 10b-ilovada: ilova nomidagi “va statistika” soʻzlari chiqarib tashlansin; “Hokim oʻrinbosari — boʻlim boshligʻi” soʻzlari “Boʻlim boshligʻi” soʻzlari bilan almashtirilsin; “14” raqami “13” raqami bilan almashtirilsin; v) 11b-ilovada: ilova nomidagi “va statistika” soʻzlari chiqarib tashlansin; “Hokim oʻrinbosari — boʻlim boshligʻi” soʻzlari “Boʻlim boshligʻi” soʻzlari bilan almashtirilsin; “15” va “14” raqamlari tegishli ravishda “14” va “13” raqamlari bilan almashtirilsin; g) 12b-ilovada: ilova nomidagi “va statistika” soʻzlari chiqarib tashlansin; “Hokim oʻrinbosari — boʻlim boshligʻi” soʻzlari “Boʻlim boshligʻi” soʻzlari bilan almashtirilsin; “14” va “13” raqamlari tegishli ravishda “13” va “12” raqamlari bilan almashtirilsin. 2. Vazirlar Mahkamasining “Viloyatlar, shaharlar va tumanlar hokimliklari tashkiliy-kadrlar xizmati maqomini oʻzgartirish toʻgʻrisida” 2000-yil 3-avgustdagi 303-son qarori 5-bandining ikkinchi xatboshidagi “tenglashtirilgan holda” soʻzlari “tenglashtirilgan holda moliyalashtirishni taʼminlasin” soʻzlari bilan almashtirilsin hamda uchinchi xatboshi oʻz kuchini yoʻqotgan deb hisoblansin.
Ramazon hayitini nishonlash toʻgʻrisida
(resolution, 2021-02-22)

Muborak Ramazon hayiti azaldan yurtimizda shodu xurramlik, mehr-muruvvat kunlari boʻlib kelayotganligini, ushbu ayyomda keksalarga alohida hurmat-ehtirom, kam taʼminlangan oilalar, yetimlar, nogironlarga gʻamxoʻrlik va yordam koʻrsatish xayrli anʼana ekanligini, bu sananing xalqimiz maʼnaviy hayotidagi oʻrni va ahamiyatini eʼtiborga olib hamda Oʻzbekiston Respublikasi Prezidentining “Roʻza hayitini dam olish kuni deb eʼlon qilish toʻgʻrisida” 1992-yil 27-martdagi PF-368-son Farmonini ijro etish yuzasidan Vazirlar Mahkamasi qaror qiladi: 1. 2004-yilda Ramazon hayitining birinchi kuni 14-noyabrga toʻgʻri kelishi haqida Oʻzbekiston musulmonlari idorasi Ulamolar Kengashining qarori eʼtirof etilsin hamda ushbu kun mamlakatimizda bayram sifatida keng nishonlansin. 2. Mutasaddi idoralar va jamoat tashkilotlari Ramazon hayitining joylarda tartibli va yuqori darajada oʻtishi uchun tegishli tadbirlarni amalga oshirsinlar.